
Comisia pentru buget,

finanţe şi bănci

Bucureşti,      27.02.2002

Nr. 100

AVIZ

asupra proiectului de Lege pentru aprobarea Ordonanţei de urgenţă a  Guvernului nr. 3/2002 privind unele măsuri de ajutor pentru asigurarea condiţiilor minime de subzistenţă a echipajelor ambarcate la bordul unor nave maritime de transport şi pentru menţinerea în siguranţă a unor nave aflate în patrimoniul C.N.M. ROMLINE S.A., precum şi alocarea unui fond special pentru Şantierul Naval Constanţa, în vederea achiziţionării de echipamente individuale de protecţia muncii

Cu adresa nr. 61 din 18.02.2002, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a  Guvernului nr. 3/2002 privind unele măsuri de ajutor pentru asigurarea condiţiilor minime de subzistenţă a echipajelor ambarcate la bordul unor nave maritime de transport şi pentru menţinerea în siguranţă a unor nave aflate în patrimoniul C.N.M. ROMLINE S.A., precum şi alocarea unui fond special pentru Şantierul Naval Constanţa, în vederea achiziţionării de echipamente individuale de protecţia muncii.

In urma examinării, în şedinţa din data de 27 februarie 2002, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma adoptată de Senat.

